କେନ୍ଦ୍ରାପଡ଼ା, ଜୁଲାଇ ୧(ଲୋକାଲ ୱାୟାର): ଗତ ଦୁଇ ଦଶନ୍ଧି ମଧ୍ୟରେ ସମୁଦ୍ର କ୍ଷୟ ଯୋଗୁଁ ଭାରତ ପ୍ରାୟ ୨୫୩ କିଲୋମିଟର ବେଳାଭୂମି ହରାଇ ସାରିଲାଣି ।
ପରିବେଶ ପରିବର୍ତ୍ତନ, ସମୁଦ୍ର ପ୍ରାଚୀର, ହେନ୍ତାଳ ବଣ ଧ୍ୱଂସ ଭଳି କାରଣ ଯୋଗୁଁ ଓଡ଼ିଶା ବେଳାଭୂମି ନଷ୍ଟ ହେବାରେ ଲାଗିଛି ବୋଲି ଆନ୍ଧ୍ର ବିଶ୍ୱବିଦ୍ୟାଳୟ, ବିଶାଖାପଟ୍ଟନମର ଜିଓ ଇଂଜିନିୟରିଂ ବିଭାଗର ଏମେରିଟସ ପ୍ରଫେସର ଡଃ କାକାନି ନାଗେଶ୍ୱର ରାଓ କହଛନ୍ତି ।
ବଙ୍ଗୋପସାଗର ଉପକୂଳରେ ପରିବେଶ ପରିବର୍ତ୍ତନ ବିଷୟରେ ଆର୍ଥ ଜର୍ଣ୍ଣାଲିଜିମ୍ ନେଟୱର୍କ ଓ କେନ୍ଦ୍ରାପଡ଼ାର କିଛି ସଙ୍ଗଠନଙ୍କ ଦ୍ୱାରା ଆୟୋଜିତ ଗଣମାଧ୍ୟମ କର୍ମଶାଳାରେ ଉଦବୋଧନ ଦେଇ ସେ ଏହା କହିଛନ୍ତି ।
୧୯୯୦ରୁ ୨୦୧୮ ମଧ୍ୟରେ ସମୁଦ୍ର କ୍ଷୟ ଯୋଗୁଁ ଆନ୍ଧ୍ର ପ୍ରଦେଶ ୪୮ କିଲୋମିଟର ଦୀର୍ଘ ବେଳାଭୂମି ହରାଇ ସାରିଲାଣି ଓ ଯଦି ସମୁଦ୍ର ପତ୍ତନ ୨୧୦୦ ସୁଦ୍ଧା ୦.୬ ମିଟର ବୃଦ୍ଧି ପାଏ ତେବେ ଅନୁମାନ କରାଯାଉଛି ଯେ, ସମୁଦ୍ର କୂଳରେ ଥିବା ୨୮୨ ଗାଁର ପ୍ରାୟ ୧ ଲକ୍ଷ ୨୯ ହଜାର ବାସିନ୍ଦା ବାସହରା ହେବେ ।
୧୯୬୫ରୁ ୨୦୧୭ ମଧ୍ୟରେ ବାର୍ଷିକ ୧ ହେକ୍ଟର ହିସାବରେ ବିଶାଖାପଟ୍ଟନମ ୫୪ ହେକ୍ଟର ବେଳାଭୂମି ଓ ୧୦ କିଲୋମିଟର ବ୍ୟାପି ଅଞ୍ଚଳ ହରାଇ ସାରିଲାଣି ବୋଲି ରାଓ କହିଛନ୍ତି ।
ଏହା ସହିତ ୩୯ କୋଟି ଟଙ୍କା ବିନିଯୋଗରେ କେନ୍ଦ୍ରାପଡାର ସମୁଦ୍ର କୂଳ ଗାଁ ପେଣ୍ଠ ଠାରେ ନିର୍ମିତ ୬ ଶହ ମିଟର ଉଚ୍ଚ ସିନ୍ଥେଟିକ ସମୁଦ୍ର ପ୍ରାଚୀରକୁ ବିରୋଧ କରିଛନ୍ତି ।
ସମୁଦ୍ର ଅଗ୍ରଗତିକୁ ରୋକିବା ପାଇଁ ରାଜ୍ୟ ସରକାର ପରିବେଶବିତ ଓ ବୈଜ୍ଞାନିକମାନଙ୍କ ସହ ପରାମର୍ଶ ନକରି ରାଜ୍ୟର ପ୍ରଥମ ଜିଓ ଫିଲଟର ଟ୍ୟୁବ ସମୁଦ୍ର ପ୍ରାଚୀର ନିର୍ମାଣ କରିଛନ୍ତି ।
ସମୁଦ୍ର ପ୍ରାଚୀର ନିର୍ମାଣ ହେବାରୁ ପେଣ୍ଠ ବେଳାଭୂମି ପ୍ରାୟ ଲୁପ୍ତ ହୋଇଯାଇଛି । କେରଳ, ଆନ୍ଧ୍ର ପ୍ରଦେଶ, ପଣ୍ଡିଚେରୀ ଓ ତାମିଲନାଡୁ ସରକାର ବିଭିନ୍ନ ଅଞ୍ଚଳରେ ସମୁଦ୍ର ପ୍ରାଚୀର ନିର୍ମାଣ କରିଛନ୍ତି । କିନ୍ତୁ ୨୦୦୪ ମସିହା ସୁନାମୀ ବେଳେ ସମୁଦ୍ର ପ୍ରାଚୀର ସମୁଦ୍ର ଜୁଆର ରୋକି ପାରିନଥିଲା ।
୧୯୬୦ ମସିହାରେ ପାରାଦୀପ ବନ୍ଦର ନିର୍ମାଣ ହେବା ପରେ କେନ୍ଦ୍ରାପଡ଼ାର ସାତଭାୟା ଆଡ଼କୁ ସମୁଦ୍ର ବିପଦଜନକ ଭାବେ ଅଗ୍ରସର ହେବାରେ ଲାଗିଛି । ବନ୍ଦର ନିର୍ମାଣ ପାଇଁ ହେନ୍ତାଳ ବଣ କାଟି ଦେବା ଯୋଗୁ ଏହି ପରିସ୍ଥିତି ଉପୁଜିଛି ।
ପାରାଦୀପକୁ ସମୁଦ୍ର କବଳରୁ ରକ୍ଷା କରିବା ପାଇଁ ସରକାର ପାରାଦୀପ ବେଳାଭୂମିରେ ପଥର ପ୍ୟାକିଂ ଦେଇଛନ୍ତି । ଫଳରେ ସମୁଦ୍ର ଧୀରେ ଧୀରେ ସାତଭାୟା ଅଞ୍ଚଳକୁ ଗ୍ରାସ କରୁଛି ବୋଲି ରାଓ କହିଛନ୍ତି ।
ବେଳାଭୂମି ପୋଷଣ, କାଠ ପାଚେରି ନିର୍ମାଣ, ବୃକ୍ଷରୋପଣ, ହେନ୍ତାଳ ବଣର ସଂରକ୍ଷଣ ତଥା ସୃଷ୍ଟି ଆଦି ଦ୍ୱାରା କର୍ତ୍ତୃପକ୍ଷ ବେଳାଭୂମି ପରିବେଶ ଅନୁକୂଳ ତଥା ସ୍ୱଳ୍ପ ଖର୍ଚ୍ଚରେ କରିପାରିବେ ବୋଲି ପ୍ରଫେସର କହିଛନ୍ତି ।
ଭିତରକନିକା ଜାତୀୟ ଉଦ୍ୟାନରେ ୮୨ଟି ପ୍ରଜାତି ସାଙ୍ଗକୁ ଅନେକ ଉପ ପ୍ରଜାତିର ହେନ୍ତାଳ ବଣ ରହିଛି । ୧୯୯୯ ମହାବାତ୍ୟା ବେଳେ ସାରା ରାଜ୍ୟ ଧ୍ୱସ୍ତବିଧ୍ୱସ୍ତ ହୋଇ ପଡ଼ିଥିବା ବେଳେ ଭିତରକନିକା ଆଖପାଖରେ ଥିବା ଗାଁଗୁଡ଼ିକ ହେନ୍ତାଳ ବଣ ଯୋଗୁ ସୁରକ୍ଷିତ ରହିଥିଲା ।
କିନ୍ତୁ ଜଗତସିଂହପୁର ଜିଲ୍ଲାର ଏରସମା ବ୍ଲକର ସମୁଦ୍ର କୂଳରେ ଥିବା ଗାଁଗୁଡ଼ିକ ସମୁଦ୍ର ଜୁଆରରେ ଭାସି ଯାଇଥିଲା ।ବାତ୍ୟା ଓ ବଡ଼ ଢେଉ ରୋକିବା ପାଇଁ ହେନ୍ତାଳ ବଣ ପ୍ରାକୃତିକ ବନ୍ଧ ଭାବରେ କାମ କରିବା ସହ ତଟ ରେଖା ମଜବୁତ ରଖେ ।
ବୃକ୍ଷବାସୀ, ସ୍ଥଳଚର, ଉଭୟ ଚର, ଜଳଚରଙ୍କ ବାସସ୍ଥାନ ଓ ପ୍ରଜନନ କ୍ଷେତ୍ର ଭାବରେ ହେନ୍ତାଳ ବଣ କାମ କରିଥାଏ । କିନ୍ତୁ ଓଡିଶା, ଆନ୍ଧ୍ର ପ୍ରଦେଶ ଓ ଅନ୍ୟ ଉପକୂଳ ରାଜ୍ୟର ଚିଙ୍ଗୁଡ଼ି ଚାଷମାନେ ହେନ୍ତାଳ ବଣ ନଷ୍ଟ କରିବା ସହ ଜଙ୍ଗଲ ଜମିକୁ ଚିଙ୍ଗୁଡ଼ି ଘେରିରେ ପରିବର୍ତ୍ତନ କରି ଦେଉଛନ୍ତି ।
ଚିଙ୍ଗୁଡି ଘେରିଗୁଡ଼ିକର ବେଆଇନ ଓ ଅନିୟନ୍ତ୍ରିତ ବୃଦ୍ଧି ଯୋଗୁ ଚାଷ ଜମି ଅନୁର୍ବର ହେବା ସହ ଅଶୋଧିତ ବର୍ଜ୍ୟ ଜଳ ଉତ୍ସ ପ୍ରଦୂଷିତ କରୁଛି ବୋଲି ରାଓ କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
